Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli Kaitsevägi tegi suuri mitmeharulises rünnakus
Hamasi-juhitud Gaza sektoris ja piirab Hamasi peakorterit Shifa haigla all.
Iisrael hoiatab Hamasi hoidma eemale humanitaarabist,
mis voolab Kaitseväe määratud turvatsooni Lõuna-Gazas.
USA president Joe Biden tunnistas,
et palus peaminister Benjamin Netanyahult pikemat pausi
kui varemavaldatud USA nõudmised kolmepäevaseks relvarahuks.
Iisraeli kaitsevägi on piiranud ümber Shifa haigla, mille all punkreis
peidab end islamistliku ühingu Hamas juhtkond.
Sellal kui islamistlike terroriühingute juhid on peitunud,
läks Kaitseväe peastaabiülem kindralleitnant Herzi Halevi
koos Julgeolekuameti juhi Ronen Bar’iga
Gaza linna maavägedega kohtuma.
Seni on põhitugevus ses sõjas, mida alati tunnen, olnud koostöö.
Käin ringi ja näen igas nurgas Kaitseväge, kus kõik teevad kõike,
et olla võimalikult tugev.
Me ei säästa ühtki pingutust tagamaks, et teete head tööd.
Mindi jõuliselt edasi ja tõsteti tempot. Oleme teie taga!
Iisraeli Julgeolekuameti esindajana töötame sõja ajal Kaitseväe heaks.
Jeruusalemma esikaitseametnik kinnitas kõnes rahvale,
et Iisraeli Kaitsevägi jätkab,
kuni viimanegi 7. okt. veresauna eest vastutav jõle terrorist on hävitatud.
Meie väed Gazas on Gaza linna südames.
Nad on Shati (pagulaslaagri) juures,
nad on Shifa haigla lähistel ja väga lähedal Gaza sadamale.
Terroristid, kes jäävad täna õhtul keldritesse Shifa all,
kuulevad tankiroomikute kõma, buldooserite müdinat.
Nad kuulevad seda maa all, kuulevad ja värisevad hirmust!
Kaitsevägi on hakanud kasutama uusi meetodeid tunneleis viibijate vastu
ja tunneleid hävitama.
Neid täiustatakse lähipäevil.
Kõik meie väed pingutavad, et leida kordumatuid lahendusi
nende ülesannete jaoks, töötavad ja saavutavad edu.
Kaitseminister Gallant rõhutas veel Jeruusalemma suuri pingutusi,
et vabastada üle 240 pantvangi, sh (süle)lapsed, naised ja eakad.
Gaza sektoris on kümneid lapsi; mõne vanemad tapeti nende silme ees.
Need inimelajad röövisid nad ja hoiavad neid kinni.
Me ei peata võitlust, kuni toome oma lapsed koju.
Isana tahan küsida maailmalt: milline isa ei hoolitse oma laste eest?
Võtan neid lapsi kui enda omi!
Ma ei peata võitlust ega lõpeta nende otsimist, kuni saan nad kätte.
Tuleb toonitada,
et Iraani käsilane Palestiina Islamidžihaad avaldas video,
milles tahab väidetavalt vabastada kaks Iisraeli pantvangi -
eaka naise ja lapse -, mis Kaitseväe esindaja
kontradmiral Daniel Hagari sõnul on psühholoogiline sõda.
Meil on rasked ajad! Peame olema kannatlikud!
Oleme sõjas Hamasiga. Hamas on surve all ja hädas.
Islamidžihaad on samuti surve all ja hädas.
Kõige olulisem, kõige olulisem on see, mida ütlesin.
Pered peaksid mõistma.
Me pole lasknud ega lase käest ühtki võimalust luures, tegevuses või muus,
et tuua pantvangid tagasi.
Kõik muu on psühholoogiline terror, mis esmalt tuleb video kujul.
Kui meil on ehtsaid luureandmeid, teavitame peresid - neid esimesena -
teavitame peresid ja seejärel avalikkust.
Samamoodi jätkame. Peame olema kannatlikud!
Vajame kannatust. See võtab aega.
Jeruusalemm lükkab küll tagasi kõik välisriikide püüded
sundida peatama vaenutegevust,
ent Kaitsevägi püüab siiski igati leevendada selle Palestiina enklaavi
kõrvaliste elanike kannatusi.
Selleks on Kaitsevägi rajanud kaks eri turvateed
tsiviilisikute lahkumiseks Põhja-Gazast
kindlaksmääratud turvatsoonidesse Hamasi-juhitud enklaavi lõunaosas.
Bideni valitsuse tungival palvel ja koostöös Egiptuse ametivõimudega
aitab Kaitsevägi viia humanitaarabi Gaza sektori lõunaossa.
Lubame humanitaarabi Gazasse USA valitsuse palvel
ja kooskõlastatult egiptlaste, ÜRO ja teiste asjaomaste huvirühmadega.
Üle 700 veoki toidu, ravimite, vee ja humanitaariabiga varjupaikadele
on saabunud Gaza sektorisse.
Kolonel Moshe Tetro avaldas veel, et Hamas hävitas sihilikult veetorustikud,
mille kaudu toimetati joogivett Gaza sektori lõunaossa,
mispeale Kaitsevägi hakkas neid torustikke tule all parandama.
Kolonel Tetro rõhutas veel, et vastupidiselt Hamasi väidetele,
mida võimendavad ÜRO Palestiina abiühing (UNRWA)
ja muud välismaised organid, on Gazas kütust enam kui küllalt.
Oleme avanud kaks veetorustikku Iisraelist Gaza sektori lõunaossa.
Neid kaht veetorustikku pommitasid ja kahjustasid Hamasi raketid.
Saatsime oma brigaadid parandama neid kaht torustikku Hamasi tule all.
Võin öelda, et Gazas on kütust.
Olen nii kindel vaid seepärast,
et just minu üksus kooskõlastas kütuse sissevedu enne sõja tulekut.
Teame, kui palju kütust toodi Gazasse enne sõda.
Kolonel Tetro lõpetas kõne selge hoiatusega Hamasile.
Tahan väga selgesti öelda: kui näeme, et Hamas kasutab ära humanitaarabi,
mis tuleb Nitzana’st läbi Rafah’, peatame selle.
Me ei luba, et meie püüdeid tsiviilisikuid aidata
kasutab küüniliselt ära ISISe-Hamasi terrorirežiim!
Iisraeli on tabanud korduvad piiriülesed rünnakud ka põhjarindel,
kus Hezbollah näib hoogustavat
tegevust Kaitseväe positsioonide ja asulate vastu.
Liibanoni värava sulgejana aastal 2000 ütlen teile kõigile -
kaitseme otsustavalt oma põhjapiiri, vajadusel mõlemalt poolt.
Me ei luba ei praegu ega tulevikus Hezbollah’l kahjustada oma asulaid.
Kui Nasrallah teeb vea, kannatavad Hezbollah ja Liibanoni riik tagajärgi.
Tagame põhjapiirkonna elanikele ohutu naasmise koju.
On oluline rõhutada, et sõja algusest saadik on üle 150 000 iisraellase
asustatud ümber nii Iisraeli lõuna- kui põhjapiiri lähedalt.
Iisraeli sisepagulaste jaoks on ainus võimalus koju naasta siis,
kui puhastatakse piiritagused alad kõikidest terrorirühmadest,
mis avalikult kavatsevad hävitada Iisraeli riigi.
Teeme kõik, et tuua me pojad ja tütred tagasi piiri äärde.
Me ei peatu! Teeme kõik, et see sõda võita, ja võidame selle sõja!
Lisaks ähvardustele Liibanonist ja Gazast
kinnitas Iraani käsilane Jeemenis - hutide juhitav ühing Ansar Allah -,
et tulistas mitu ballistilist raketti Iisraeli suunas.
Kaitseväe õhukaitsesüsteem
koostöös teiste partneritega regioonis CENTCOM’i varju all
suutis alla lasta kõik Jeemenist lähtunud raketid,
ent üht üheotsadrooni, mis lasti välja Süüriast
ja lendas üle Jordaania lõuna poole,
tabas Patriot-süsteem, misjärel droon kukkus alla,
kuid tema rusud tabasid üht kooli Lõuna-Iisraelis Eilat’i linnas.
Seepeale kinnitas Kaitseväe esindus, et ründas vastuseks ühingut Süürias,
mis saatis drooni välja Eilat’i suunas.
Kaitsevägi kinnitas veel avalduses,
et peab Süüria režiimi täielikult vastutavaks iga terroriteo eest,
mis lähtub tema territooriumilt,
ja et vastab karmilt igale rünnakule Iisraeli territooriumi vastu.
Rahvusvaheline surve taktikaliseks pausiks kasvab.
Teate, olen palunud palju pikemat pausi kui kolm päeva - aga jah!
Ehkki president Biden nõuab pikka pausi, toonitas ta reportereile,
et ’relvarahu’ ei tule kõne alla.
Relvarahu võimalused Gazas?
Võimalusi pole!
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ja kui me päevauudised on teile õnnistuseks
ja te tahate aidata meil kanda nende tootmise kasvavaid kulusid,
kuna TV7 Iisraeli töö põhineb 100% annetustel,
saate teha annetuse meie võrgulehel www.tv7israelnews.com.
Olen Jonathan Hessen. Soovin õnnistud puhkepäevi!
Kui Jumal lubab, näeme meie edasistes TV7 Iisraeli Uudistes.
Seniks šalom Jeruusalemmast!
Tõlge: Sulev Kivastik